Diari Oficial de la Generalitat Valenciana


Sumari del DOGV 4484, del 22-04-2003 (2003/4200)

RESOLUCIÓ de 31 de març de 2003, de la Universitat Miguel Hernández d'Elx, per la qual es publica l'oferta d'ocupació pública del personal d'administració i servicis d'esta Universitat per a l'any 2003.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4200


Data del document
:   31-03-2003

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * professió tècnica
    * professió de la informàtica
    * concurs administratiu
    * professió administrativa
    * personal de conducció
    * universitat
    * oferta d'ocupació
    * professió de la informació

RESOLUCIÓ de 31 de març de 2003, de la Universitat Miguel Hernández d'Elx, per la qual es publica l'oferta d'ocupació pública del personal d'administració i servicis d'esta Universitat per a l'any 2003. [2003/X4200]
  
De conformitat amb el que disposa l'article 22 del Text Refós de la Llei de Funció Pública Valenciana i prèvia negociació amb les organitzacions sindicals més representatives en l'àmbit de la Universitat Miguel Hernández d'Elx, s'acorda:
  
Primer. Oferta d'ocupació pública 2003
  
Aprovar i publicar l'oferta d'ocupació pública del personal d'Administració i servicis per a l'any 2003 en els termes que s'establix en la present resolució.
  
En esta oferta d'ocupació pública s'inclouen les necessitats de recursos humans amb consignació pressupostària que no poden ser cobertes amb els efectius del personal existent, d'acord amb el nombre de dotacions i característiques que figuren com annex I a la present resolució.
  
Segon. Promoció interna
  
L'any 2003, es convocaran per esta Universitat atenent a les necessitats derivades de la Planificació de Recursos Humans, processos de promoció interna en diferents cossos/escales i categories, que s'indiquen en l'annex II.
  
Tercer. Convocatòries de places que corresponen a necessitats sobrevingudes durant l'exercici.
  
Si durant l'exercici 2003, es produïxen vacants, inicialment no previstes, es procedirà amb caràcter excepcional a la seua convocatòria, o ampliació, si és procedent, del nombre de places que es troben en procés de provisió quan estes foren d'idèntic cos/escala o categoria, i sempre que afecten a llocs que siga urgent per a l'organització la seua cobertura.
  
La convocatòria d'estes places haurà de ser prèviament negociada amb les organitzacions sindicals més representatives de la Universitat Miguel Hernández.
  
Quart. Sistema selectiu
  
L'ingrés del Personal al Servici de la Universitat Miguel Hernández d'Elx, es realitzarà per mitjà de convocatòria pública i es regirà per les bases de la corresponent convocatòria.
  
Els processos selectius del Personal de la Universitat Miguel Hernández es portaran a terme preferentment per mitjà del sistema de concurs-oposició.
  
Quint. Persones amb minusvalideses
  
En els processos selectius per a ingrés en cossos/escales de funcionaris, incloses les corresponents a promoció interna, seran admesos les persones amb minusvalideses en igualtat de condicions amb els altres aspirants, reservant-se a l'efecte en les convocatòries el percentatge que corresponga de conformitat amb el que disposa la normativa vigent.
  
Sexta. Superació procés selectiu
  
Els Tribunals o les Comissions de Selecció no podran declarar que han superat els processos selectius un nombre superior d'aspirants al de places convocades.
  
Qualsevol proposta que contravinga allò anteriorment establit serà nul·la de ple dret.
  
Cosa que fem pública perquè en prengueu coneixement i als efectes oportuns.
  
Elx, 31 de març de 2003.- El rector: Jesús Rodríguez Marín.
  
ANNEX I
  
Personal funcionari
  
I. Sector d'Administració General
  
GRUP Categoria Nombre de dotacions
  
Grup A Tècnic d'Administració 3
  
Grup C Gestor Unitat de Campus 1
  
Grup C Gestor Administratiu 6
  
Grup D Auxiliar Administratiu 14
  
 Total Administració General 24
  
II. Sector d'Administració Especial
  
GRUP Categoria Nombre de dotacions
  
Grup A Tècnic Superior de Planificació 1
  
 Tècnic Superior 1
  
Grup B Tècnic Mitjà 1
  
 Tècnic Mitjà Informàtic 1
  
Grup C Especialista Tècnic de Laboratori 4
  
 Especialista Tècnic 5
  
Grup D Auxiliar de Servicis Bibliogràfics 1
  
 Total Administració Especial 14
  
III. Personal Laboral
  
GRUP Categoria Nombre de dotacions
  
Grup D Conductor 1
  
 Total Administració Especial 1
  
ANNEX II
  
Processos selectius de Promoció Interna 2003
  
Funcionaris d'Administració General
  
GRUP Categoria Nombre de dotacions
  
Grup C Gestor Administratiu 1